section_heading: Odlike
paragraph_text: Vegetacija parka je raznolika s više od 4.000 vrsta viših biljaka, od kojih su najzastupljenije vrste: Palme, Bromeliaceae, Passiflora, Heliconia i Araceae.<ref>F.E. Mayle, R.P. Langstroth, R.A. Fisher i P. Meir, Long-Term Forest-Savannah Dynamics in the Bolivian Amazon: Implications for Conservation, Philosophical Transactions: Biological Sciences 362., 2007., str. 291.-307. U tim šumama obitava preko 600 vrsta ptica (uključujući 9 vrsta papiga ara što je vjerojatno najveći broj u bilo kojem zaštićenom području), 130 vrsta sisavaca (od kojih 80% obitava u kišnim šumama), 70 vrsta reptila (kao što su kajman naočar i crni kajman, Melanosuchus niger) i 57 vrsta vodozemaca (što je najveći broj u zaštićenim područjima Amerika, a pretpostavlja se da ih ima još neotkrivenih). Od endema, rijetkih i ugroženih kralježnjaka prisutni su: pampas jelen (Ozotoceros bezoarticus) (najveća populacija na svijetu), grivasti vuk (Chrysocyon brachyurus), močvarni jelen (Blastocerus dichotomus), dugodlaki majmun-pauk (Ateles belzebuth), dugorepi srebrnasti pandžaš (Mico argentata), mazama jelen, jaguar, neotropska vidra, divovski mravojed (Myrmecophaga tridactyla), južnoamerički tapir (Tapirus terrestris) i dr.